CELEX: 22011D0007
Language: da
Date: 2011-04-01 00:00:00
Title: Det Blandede EØS-udvalgs afgørelse nr. 7/2011 af 1. april 2011 om ændring af bilag IV (energi) til EØS-aftalen

30.6.2011   
            
            
               DA
            
            
               Den Europæiske Unions Tidende
            
            
               L 171/1
            
         DET BLANDEDE EØS-UDVALGS AFGØRELSE
   Nr. 7/2011
   af 1. april 2011
   om ændring af bilag IV (energi) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag IV til aftalen blev ændret ved Det Blandede EØS-Udvalgs afgørelse nr. 2/2011 af 11. februar 2011 (1).
            
         
               (2)
            
            
               Kommissionens forordning (EU) nr. 774/2010 af 2. september 2010 om retningslinjer for kompensation mellem transmissionssystemoperatører og en fælles fremgangsmåde for regulering af transmissionsafgifter (2) bør indarbejdes i aftalen —
            
         BESTEMT FØLGENDE:
   Artikel 1
   Følgende tekst indsættes efter punkt 39 (Kommissionens forordning (EF) nr. 643/2009) i bilag IV til aftalen:
   
               »40.
            
            
               
                  32010 R 0774: Kommissionens forordning (EU) nr. 774/2010 af 2. september 2010 om retningslinjer for kompensation mellem transmissionssystemoperatører og en fælles fremgangsmåde for regulering af transmissionsafgifter (EUT L 233 af 3.9.2010, s. 1).
               Ved anvendelsen af aftalen foretages der følgende tilpasninger til forordningen:
               
                           a)
                        
                        
                           I artikel 3 indføjes følgende:
                           »For EFTA-staterne udløber forordningen, når forordning (EU) nr. 838/2010 træder i kraft i EØS-aftalen«.
                        
                     
                           b)
                        
                        
                           Del B, punkt 3, første punktum, i bilaget affattes således:
                           »De gennemsnitlige årlige transmissionsafgifter, som producenterne betaler, skal ligge inden for 0 til 0,5 EUR/MWh, undtagen i Danmark, Sverige, Finland, Norge, Rumænien, Irland og Storbritannien og Nordirland.«
                        
                     
                           c)
                        
                        
                           Del B, punkt 3, andet punktum, i bilaget affattes således:
                           »De gennemsnitlige årlige transmissionsafgifter, som producenterne betaler, skal ligge inden for 0 til 1,2 EUR/MWh i Danmark, Sverige, Finland og Norge.« «
                        
                     
         Artikel 2
   Den islandske og den norske udgave af forordning (EU) nr. 774/2010, der offentliggøres i Den Europæiske Unions Tidendes EØS-tillæg, er begge autentiske.
   Artikel 3
   Denne afgørelse træder i kraft den 2. april 2011, forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1 (3).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 1. april 2011.
      
         
            På Det Blandede EØS-udvalgs vegne
         
         Gianluca GRIPPA
         
            Fungerende formand
         
      
   
   
      (1)  EUT L 93 af 7.4.2011, s. 31.
   
      (2)  EUT L 233 af 3.9.2010, s. 1.
   
      (3)  Ingen forfatningsmæssige krav angivet.